ประกาศธนาคารแห่งประเทศไทยประกาศธนาคารแห่งประเทศไทยเรื่อง การกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติพ.ศ. ๒๕๔๖ อาศัยอำนาจตามความในมาตรา ๓ มาตรา ๔มาตรา ๕ มาตรา ๑๐ และมาตรา ๑๑ แห่งพระราชกำหนดบริษัทบริหารสินทรัพย์ พ.ศ. ๒๕๔๑ธนาคารแห่งประเทศไทยออกข้อกำหนดให้บริษัทบริหารสินทรัพย์ถือปฏิบัติ ดังต่อไปนี้ข้อ ๑ ให้ยกเลิกประกาศธนาคารแห่งประเทศไทยเรื่องการกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติ พ.ศ.๒๕๔๔ ลงวันที่ ๑๗ กันยายน ๒๕๔๔ข้อ ๒ ในประกาศนี้(๑) ธนาคาร หมายความว่า ธนาคารแห่งประเทศไทย(๒) บริษัทบริหารสินทรัพย์ หมายความว่าบริษัทบริหารสินทรัพย์ที่ได้จดทะเบียนกับธนาคารแห่งประเทศไทยแล้วตามพระราชกำหนดบริษัทบริหารสินทรัพย์ พ.ศ. ๒๕๔๑การกำหนดสินทรัพย์ด้อยคุณภาพข้อ ๓ สินทรัพย์ด้อยคุณภาพที่จำหน่ายจ่ายโอนให้บริษัทบริหารสินทรัพย์หมายถึงสินทรัพย์ของสถาบันการเงินที่ถูกจัดเป็นสินทรัพย์จัดชั้นต่ำกว่ามาตรฐาน สินทรัพย์จัดชั้นสงสัยสินทรัพย์จัดชั้นสงสัยจะสูญ หรือสินทรัพย์จัดชั้นสูญ ตามประกาศธนาคารแห่งประเทศไทยเรื่อง สินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้และให้หมายรวมไปถึงสินทรัพย์จัดชั้นที่สถาบันการเงินได้จำหน่ายออกจากบัญชีไปแล้วและทรัพย์สินรอการขายการดำเนินกิจการบริหารสินทรัพย์ข้อ ๔ ในการรับซื้อหรือรับโอนสินทรัพย์ด้อยคุณภาพของสถาบันการเงินบริษัทบริหารสินทรัพย์จะต้องยื่นแผนงานการรับซื้อหรือรับโอนสินทรัพย์ด้อยคุณภาพให้ธนาคารทราบก่อนทุกครั้งโดยแผนงานดังกล่าวจะต้องมีรายละเอียดอย่างน้อยดังต่อไปนี้(๑) ชื่อสถาบันการเงินที่เป็นผู้จำหน่ายสินทรัพย์(๒) ประเภทสินทรัพย์ที่จะรับซื้อหรือรับโอน(๓) มูลค่าของสินทรัพย์ที่จะรับซื้อหรือรับโอนและหลักเกณฑ์การประเมินราคาสินทรัพย์(๔) วันที่จะรับซื้อหรือรับโอนสินทรัพย์(๕) สัญญาหรือเงื่อนไขอื่น ๆในการจะรับซื้อหรือรับโอนสินทรัพย์ข้อ ๕ บริษัทบริหารสินทรัพย์ที่มีสถาบันการเงินถือหุ้นเกินกว่าร้อยละ๕๐ ของจำนวนหุ้นที่จำหน่ายได้แล้วทั้งหมดของบริษัทบริหารสินทรัพย์นั้นไม่ว่าโดยตรงหรือโดยอ้อมจะต้องดำเนินการดังนี้๕.๑ นำสินทรัพย์และภาระผูกพันของบริษัทไปรวมเข้ากับสินทรัพย์และภาระผูกพันของสถาบันการเงินในการคำนวณอัตราส่วนเงินกองทุนต่อสินทรัพย์เสี่ยงของสถาบันการเงินที่เป็นผู้ถือหุ้นข้างมากนั้น๕.๒ บริษัทบริหารสินทรัพย์จะถือครองอสังหาริมทรัพย์รอการขายที่รับซื้อหรือรับโอนมาจากสถาบันการเงินได้เป็นระยะเวลาสูงสุดไม่เกิน ๑๐ ปีโดยระยะเวลาถือครองจะเริ่มต้นนับปีถัดจากปีที่ได้รับซื้อหรือรับโอนมาจากสถาบันการเงินเป็นปีที่๑ ทั้งนี้ บริษัทบริหารสินทรัพย์จะต้องเร่งทยอยจำหน่ายอสังหาริมทรัพย์รอการขายออกไปโดยเร็วในกรณีที่มีความจำเป็นต้องถือครองเกินกว่า ๕ ปีบริษัทบริหารสินทรัพย์จะต้องทยอยจำหน่ายอสังหาริมทรัพย์รอการขายดังกล่าวออกไปในปีที่๖ จนหมดจำนวนในปีที่ ๑๐ โดยจำนวนเงินทั้งสิ้นที่ต้องจำหน่ายอสังหาริมทรัพย์รอการขายในแต่ละปีนั้นจะต้องไม่ต่ำกว่ามูลค่าตามบัญชีสุทธิของปีก่อนหน้าปีที่ต้องจำหน่ายหารด้วยจำนวนปีที่เหลือ(นับรวมปีที่ต้องจำหน่ายจนถึงปีสุดท้าย) ดังตัวอย่างการคำนวณตามที่แนบสำหรับอสังหาริมทรัพย์รอการขายที่บริษัทบริหารสินทรัพย์ได้มาเนื่องจากการชำระหนี้นั้นให้บริษัทบริหารสินทรัพย์ถือปฏิบัติในทำนองเดียวกันกับอสังหาริมทรัพย์รอการขายที่รับซื้อหรือรับโอนมาจากสถาบันการเงินดังกล่าวข้างต้นการนับจำนวนหุ้นที่ถือในบริษัทบริหารสินทรัพย์ให้นับจำนวนหุ้นที่มีการถือแทนโดยบุคคลที่ระบุในหนังสือธนาคารแห่งประเทศไทยที่ ธปท.งพ. (ว) ๒๖๙๓/๒๕๓๘ ลงวันที่ ๑๔ ธันวาคม ๒๕๓๘ และ ธปท.งก. (ว) ๒๘๑๕/๒๕๓๘ลงวันที่ ๒๘ ธันวาคม ๒๕๓๘ เรื่องการซื้อหรือมีหุ้นในบริษัทอื่นเกินอัตราที่กฎหมายกำหนดในลักษณะที่บุคคลอื่นถือหุ้นแทนด้วยข้อ ๖ บริษัทบริหารสินทรัพย์อาจมีสำนักงานสาขาได้แต่ต้องได้รับอนุญาตจากธนาคารในการอนุญาต ธนาคารจะกำหนดเงื่อนไขให้ต้องปฏิบัติด้วยก็ได้ข้อ ๗ ในการบริหารสินทรัพย์ด้อยคุณภาพบริษัทบริหารสินทรัพย์อาจดำเนินการเพื่อฟื้นฟูลูกหนี้ที่รับซื้อหรือรับโอนมาให้ดำเนินกิจการต่อไปได้และมีความสามารถในการชำระหนี้อย่างสม่ำเสมอดังต่อไปนี้(๑) ให้กู้ยืมเงินเพิ่มเติมแก่ลูกหนี้ที่รับซื้อหรือรับโอนมา(๒) เรียกเก็บดอกเบี้ย ส่วนลด ค่าธรรมเนียมและค่าบริการทางการเงินอื่น ๆ ที่เกี่ยวข้อง(๓) แปลงสินทรัพย์เป็นหลักทรัพย์ตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์(๔) ปรับโครงสร้างหนี้หรือประนอมหนี้(๕) ถือหุ้นในกิจการที่ได้มาจากการชำระหนี้ของลูกหนี้(๖) รับชำระหนี้ด้วยการแปลงหนี้เป็นทุน(๗) กระทำการทั้งปวงที่เกี่ยวกับหรือเกี่ยวเนื่องในการบริหารหรือฟื้นฟูลูกหนี้ให้สำเร็จตามวัตถุประสงค์เช่น การให้เช่า ให้เช่าซื้อ ขายลูกหนี้ตลอดจนพัฒนาอสังหาริมทรัพย์ที่ได้รับซื้อหรือรับโอนมาและที่ได้รับจากการชำระหนี้ ทั้งนี้ โดยมีเงื่อนไขว่าการพัฒนาอสังหาริมทรัพย์ดังกล่าวต้องเป็นการนำอสังหาริมทรัพย์ที่ก่อสร้างค้างไว้ไปพัฒนาต่อให้เสร็จสิ้นเท่านั้นไม่รวมถึงการนำที่ดินเปล่าไปพัฒนา(๘) นำอสังหาริมทรัพย์รอการขายไปร่วมลงทุนกับผู้ลงทุนรายอื่นหรือบริษัทอื่นซึ่งมีความสามารถเฉพาะด้านในการบริหารอสังหาริมทรัพย์รอการขายแต่ละประเภทโดยมีวัตถุประสงค์เพื่อคงมูลค่าของสินทรัพย์ไว้ในกรณีที่บริษัทบริหารสินทรัพย์ยังเป็นเจ้าของกรรมสิทธิ์ในอสังหาริมทรัพย์รอการขายนั้นอยู่บริษัทบริหารสินทรัพย์ต้องทยอยจำหน่ายอสังหาริมทรัพย์รอการขายนั้นออกไปให้หมดภายในระยะเวลาไม่เกิน๑๐ ปี โดยถือปฏิบัติตามเงื่อนไขการถือครองอสังหาริมทรัพย์รอการขายที่กำหนดไว้ในข้อ๕.๒(๙) ซื้ออสังหาริมทรัพย์ของลูกหนี้ที่ไม่ได้จำนองไว้กับบริษัทบริหารสินทรัพย์จากการขายทอดตลาดโดยคำสั่งศาลหรือเจ้าพนักงานพิทักษ์ทรัพย์หรือจากเจ้าหนี้ร่วมกรณีการปรับปรุงโครงสร้างหนี้ ทั้งนี้บริษัทบริหารสินทรัพย์ต้องมีข้อมูลสนับสนุนที่จะพิสูจน์ได้ว่าอสังหาริมทรัพย์ที่ซื้อมาจะช่วยรักษาหรือเพิ่มมูลค่าของลูกหนี้หรือหลักประกันโดยรวมของลูกหนี้รายนั้นซึ่งหากการซื้ออสังหาริมทรัพย์ไม่เป็นไปตามข้อกำหนดข้างต้นบริษัทบริหารสินทรัพย์จะต้องได้รับอนุญาตจากธนาคารก่อน ทั้งนี้ บริษัทบริหารสินทรัพย์ต้องทยอยจำหน่ายอสังหาริมทรัพย์นี้ออกไปให้หมดภายในระยะเวลาไม่เกิน๑๐ ปี โดยถือปฏิบัติตามเงื่อนไขการถือครองอสังหาริมทรัพย์รอการขายที่กำหนดไว้ในข้อ๕.๒นอกจากนี้บริษัทบริหารสินทรัพย์ต้องกำหนดให้มีหลักเกณฑ์หรือระเบียบปฏิบัติที่ดีมิให้พิจารณาได้ว่ากรรมการ ผู้จัดการหรือบุคคลใดซึ่งรับผิดชอบในการดำเนินงานของบริษัทบริหารสินทรัพย์กระทำการหรือไม่กระทำการเพื่อแสวงหาประโยชน์ที่มิควรได้โดยชอบด้วยกฎหมายสำหรับตนเองหรือผู้อื่น(๑๐) กระทำการใด ๆ เพื่อฟื้นฟูลูกหนี้นอกเหนือจาก (๑) ถึง (๙) ภายในกรอบการดำเนินการฟื้นฟูลูกหนี้ซึ่งผ่านการอนุมัติของคณะกรรมการของบริษัทบริหารสินทรัพย์และได้รับความเห็นชอบจากธนาคารแห่งประเทศไทย ทั้งนี้เมื่อธนาคารแห่งประเทศไทยให้ความเห็นชอบกรอบการดำเนินการแล้วให้สามารถดำเนินการตามกรอบดังกล่าวได้ โดยไม่ต้องขอความเห็นชอบเป็นรายกรณีอีกการจัดหาเงินทุนข้อ ๘ บริษัทบริหารสินทรัพย์อาจจัดหาเงินทุนได้ด้วยวิธีการดังนี้(๑) กู้ยืมเงินจากในหรือนอกราชอาณาจักร(๒) ออกหลักทรัพย์เฉพาะ(๒.๑) หุ้นหรือหุ้นกู้ ตามกฎหมายว่าด้วยหลักทรัพย์และตลาดหลักทรัพย์(๒.๒) ตราสารหนี้อื่นที่ได้รับอนุญาตจากธนาคารทั้งนี้ การจัดหาเงินทุนดังกล่าวไม่รวมถึงการรับฝากเงินจากประชาชนอัตราดอกเบี้ยอ้างอิงข้อ ๙ ในการโอนสินทรัพย์จากสถาบันการเงินไปให้บริษัทบริหารสินทรัพย์ถ้าปรากฏว่าสัญญาเดิมกำหนดอัตราดอกเบี้ยไว้เป็นอัตราลอยตัวและไม่มีฐานในการคำนวณอัตราดอกเบี้ยของสถาบันการเงินเดิมให้อ้างอิงได้ให้บริษัทบริหารสินทรัพย์คำนวณอัตราดอกเบี้ยที่จะเรียกเก็บจากลูกหนี้ตามสัญญาเดิมดังกล่าวได้ไม่เกินอัตราดอกเบี้ยถัวเฉลี่ยจากอัตราดอกเบี้ยสินเชื่อประเภทนั้นๆ ของ ๕ ธนาคารพาณิชย์ใหญ่ ณ วันที่กำหนดอัตราดอกเบี้ยอ้างอิงตามสัญญาเดิมการจัดทำบัญชีและการยื่นรายงานข้อ ๑๐ บริษัทบริหารสินทรัพย์ที่มีสถาบันการเงินแห่งใดแห่งหนึ่งถือหุ้นเกินกว่าร้อยละ๕๐ของจำนวนหุ้นที่จำหน่ายได้แล้วทั้งหมดของบริษัทบริหารสินทรัพย์นั้นไม่ว่าโดยตรงหรือโดยอ้อมตามนัยการนับจำนวนหุ้นในข้อ๕ วรรคท้าย ให้ถือปฏิบัติเกี่ยวกับสินทรัพย์ด้อยคุณภาพที่รับซื้อหรือรับโอนมาตามที่ธนาคารแห่งประเทศไทยกำหนดให้สถาบันการเงินถือปฏิบัติตามหนังสือ ที่ ธปท. สนส.(๓๑) ว.๒๗๗๕/๒๕๔๕ ลงวันที่ ๓ ธันวาคม ๒๕๔๕ และที่จะมีการแก้ไขเพิ่มเติมต่อไปโดยอนุโลมสำหรับบริษัทบริหารสินทรัพย์ที่มีสถาบันการเงินแห่งใดแห่งหนึ่งถือหุ้นไม่เกินร้อยละ๕๐ ของจำนวนหุ้นที่จำหน่ายได้แล้วทั้งหมดของบริษัทบริหารสินทรัพย์นั้นให้บริษัทบริหารสินทรัพย์บันทึกบัญชีสินทรัพย์ทางการเงินที่รับซื้อหรือรับโอนมาตามแนวปฏิบัติทางบัญชีเกี่ยวกับการโอนและการรับโอนสินทรัพย์ทางการเงินลงวันที่ ๓๐ สิงหาคม ๒๕๔๓ รวมทั้งข้อกำหนดที่จะมีการแก้ไขเพิ่มเติมในภายหลังของผู้สมาคมนักบัญชีและผู้สอบบัญชีรับอนุญาตแห่งประเทศไทยโดยไม่มีผลย้อนหลังกับรายการที่ได้บันทึกบัญชีไปก่อนที่ประกาศฉบับนี้มีผลใช้บังคับข้อ ๑๑ ให้บริษัทบริหารสินทรัพย์ใช้รูปแบบงบการเงินตามประกาศกรมทะเบียนการค้าเรื่อง กำหนดรายการย่อที่ต้องมีในงบการเงิน พ.ศ. ๒๕๔๔ ลงวันที่ ๑๔ กันยายน ๒๕๔๔ที่กำหนดให้บริษัทบริหารสินทรัพย์ใช้รูปแบบงบการเงินที่ธนาคารแห่งประเทศไทยกำหนดขึ้นสำหรับบริษัทเงินทุนและที่จะมีการแก้ไขเพิ่มเติมต่อไปในภายหลังทั้งนี้ให้บริษัทบริหารสินทรัพย์ปิดบัญชีทุกงวดการบัญชีในรอบระยะเวลาหกเดือนข้อ ๑๒ ให้บริษัทบริหารสินทรัพย์ติดประกาศงบดุลและบัญชีกำไรขาดทุนที่ได้รับการรับรองจากผู้สอบบัญชีที่ได้รับความเห็นชอบจากสำนักงานก.ล.ต. ไว้ในที่เปิดเผยภายในสำนักงานที่ใช้ติดต่อกับประชาชนภายในสี่เดือนนับแต่วันสิ้นปีบัญชีเว้นแต่มีเหตุจำเป็นและได้รับการผ่อนผันจากธนาคารในการผ่อนผันนั้น ธนาคารจะกำหนดเงื่อนไขใด ๆ ให้ต้องปฏิบัติด้วยก็ได้สำหรับผู้สอบบัญชีของบริษัทบริหารสินทรัพย์ที่มีสถาบันการเงินแห่งใดแห่งหนึ่งถือหุ้นเกินกว่าร้อยละ๕๐ของจำนวนหุ้นที่จำหน่ายได้แล้วทั้งหมดของบริษัทบริหารสินทรัพย์นั้นไม่ว่าโดยตรงหรือโดยอ้อมตามนัยการนับจำนวนหุ้นในข้อ๕วรรคท้ายนั้นจะต้องเป็นผู้สอบบัญชีรายเดียวกันกับผู้สอบบัญชีของสถาบันการเงินที่เป็นผู้ถือหุ้นข้างมากของบริษัทบริหารสินทรัพย์นั้นข้อ ๑๓ บริษัทบริหารสินทรัพย์จะต้องยื่นรายงานฐานะการเงินและผลการดำเนินงานการบริหารสินทรัพย์ด้อยคุณภาพต่อธนาคารตามแบบที่ธนาคารกำหนดเป็นประจำทุกไตรมาสภายใน๓๐ วัน นับแต่วันสิ้นไตรมาสข้อ ๑๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณวันที่ ๕ กุมภาพันธ์ พ.ศ. ๒๕๔๖หม่อมราชวงศ์ปรีดิยาธรเทวกุลผู้ว่าการธนาคารแห่งประเทศไทยสุกัญญา/ผู้จัดทำ๒๑ตุลาคม ๒๕๕๒อุรารักษ์/ตรวจ๒๙ตุลาคม ๒๕๕๒[๑]ราชกิจจานุเบกษา เล่ม ๑๒๐/ตอนพิเศษ ๑๖ ง/หน้า ๖/๗ กุมภาพันธ์ ๒๕๔๖